Janubiy Koreya vazirlar mahkamasi Shimoliy Koreya tomonidan yadroviy va raketa xavfi mavjudligiga ishora qilib, Yaponiya bilan xavfsizlik va mudofaa sohasida maxfiy ma’lumotlar bilan almashish bo‘yicha kelishuvni ma’qulladi. Bu haqda Yonhap axborot agentligi ma’lum qildi. Kelishuv kuchga kiradigan bo‘lsa, Seul va Tokio Shimoliy Koreya haqidagi axborotni AQSh vositachiligisiz, to‘g‘ridan-to‘g‘ri o‘zaro almashishlari mumkin bo‘ladi. Janubiy Koreya birinchi navbatda Shimoliy Koreya hududidagi ballistik raketalar haqidagi ma’lumotlar olish borasida yapon sun’iy yo‘ldoshlari tomonidan olingan suratlarga qiziqish bildirmoqda. Yaponiya bilan kelishuv Janubiy Koreya muxolifatining e’tirozlari va mudofaa vaziri Xan Min Guning Tokio bilan kelishuv sababli iste’foga jo‘natilishi talablariga qaramasdan ma’qullangan.